《读司马季主传赠何山人》
宋代·梅尧臣

长安新雨後，九陌少行人。
同舆有宋贾，游市怀隐沦。
日闻古贤哲，必与医卜邻。
来过季主室，再拜语逡巡。
矍然悟辞貌，何为居埃尘。
捧腹乃大笑，吾道非尔臻。
骥惭罢驴驷，凤岂燕雀亲。
筮占聊助上，功利傥及民。
大夫与博士，登车若丧神。
今我见何遯，始验太史真。
顺性诲善恶，不离义与仁。
言孝谕为子，言忠谕为臣。
又得蜀严比，宁将日者均。
京都盛龟筴，坐肆如鱼鳞。
噤口不正言，唯能辨冬春。
鸿冥复何慕，安得鸡骛驯。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。